Hell and High Water (cinta de 1954)

Iste articlo ye sobre una cinta de cine estausunidense de cine de drama d'aventuras belicas estrenada en 1954; ta atros usos, se veiga Hell and High Water y Hell and High Water (cinta).

Hell and High Water (títol orichinal en anglés, en aragonés Infierno y marea alta, estrenada en Aragón con o títol en castellano de El diablo de las aguas turbias, en aragonés O diaple d'as auguas moscanas) ye una cinta de cine estausunidense de cine de drama d'aventuras belicas estrenada l'anyo 1954, dirichida por Samuel Fuller seguntes un guión adaptau por Jesse L. Lasky, Jr. y lo mesmo Samuel Fuller (basau en una historia de David Hempstead), con una banda sonora orichinal d'Alfred Newman, una dirección de fotografía de Joseph MacDonald y una producción cinematografica de Raymond A. Klune ta la productora cinematografica 20th Century Fox. Fan parte de l'elenco d'actors d'a cinta, entre d'atros, Richard Widmark, Bella Darvi, Victor Francen, Cameron Mitchell, Gene Evans, David Wayne, Stephen Bekassy, Richard Loo, Henry Kulky y Wong Artarne.

En 1953 s'escayece la explosión d'una bomba atomica en l'oceano Glacial Arctico, a lo norte de Chapón y amán d'o Cerclo Polar Arctico. Cuan desapareixe lo profesor Montel, un reputau cientifico francés y atros cuatre cientificos mas, se sospeita que han desertau enta la Unión Sovietica. Bien luego Adam Jones recibe un paquet con 5.000 dólars y la instrucción de marchar enta Tokio. Setracta d'un antigo capitán mientres a Segunda Guerra Mundial d'un submarino estausunidense y cuan plega en ixa ciudat chaponesa troba a lo profesor Montel, qui li explica que fa parte d'un grupo de cientificos y politicos de países occidentals que creyen que China ha construyiu secretament a lo norte de Chapón una base militar a on son desembolicando una bomba atomica chinesa. Como amenistan prebas d'ixo, li ufren a Jones 45.000 dólars mas si accvepta mandar un antigo submarino chaponés ta investigar en ixa redolada, seguindo a un barco chinés, lo Kiang Ching, que ha estau fendo viaches sospeitosos enta ixos lugars. Iste accepta, encara que demana condicions: que en o viache i partecipe una part d'a suya antiga tripulación, en os cuals tien plena confianza. Cuan marchan, a lo profesor Montel l'acompanya la suya aduyant, a profesora Denise Gerard y ixo chenera suspicacia d'os mariners, que creyen que una muller en un barco traye mala suerte. Cuan avisan que lo barco chinés que han de seguir ha marchau d'o puerto, se veyen obligaus a seguir-lo, encara que lo submarino chaponés que han de fer servir encara ni tien adaptaus os suyos tubos lanzatorpedos, y cuan los detecta y los ataca un submarino chinés no pueden responder a l'ataque y han de submerchirse dica lo fundo y asperar. Tanimientres, finalment consiguen fundir a lo submarino chinés y localizan una isla a on se i puede trobar a base que buscan. Finalment descubren que un Tupolev Tu-4 chinés con marcas estausunidenses tien previsto lanzar una bomba atomica sobre Corea, incident d'o cual culparán a los Estaus Unius.

A cinta s'ambienta en a suya epoca actual (1954) mientres a Guerra Fría en Tokio (Chapón) y en os oceanos Glacial Arctico y Pacifico, y las suyas escenas se filmoron en París (Isla de Francia) y Orly (Val d'o Marne) en Francia Localizacions de Hell and High Water en Internet Movie Database.

Ye una cinta que ha recibiu bels premios y nominacions, en destacando una nominación a los Premios Oscar (Millors Efectos Especials) en a suya 27ena edición.

 Elenco Hell and High Water en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1954.
 Cintas de 1954.

 Referencias 

 Vinclos externos 
  Hell and High Water en Internet Movie Database.
  Hell and High Water en TCM Movie.
  Hell and High Water en l'American Film Institute Catalog de l'American Film Institute''.

Categoría:Cintas ambientadas en l'oceano Glacial Arctico
Categoría:Cintas ambientadas en l'oceano Pacifico
Categoría:Cintas ambientadas en Tokio
Categoría:Cintas ambientadas en 1954
Categoría:Cintas con banda sonora orichinal d'Alfred Newman
Categoría:Cintas con dirección de fotografía de Joseph MacDonald
Categoría:Cintas con guión de Jesse L. Lasky, Jr.
Categoría:Cintas con guión de Samuel Fuller
Categoría:Cintas con montache de James B. Clark
Categoría:Cintas de cine d'aventuras
Categoría:Cintas de cine belico
Categoría:Cintas de cine de drama
Categoría:Cintas d'Estaus Unius
Categoría:Cintas dirichidas por Samuel Fuller
Categoría:Cintas en alemán
Categoría:Cintas en anglés
Categoría:Cintas en francés
Categoría:Cintas en italiano
Categoría:Cintas en Cinemascope
Categoría:Cintas en Technicolor
Categoría:Cintas interpretadas por Bella Darvi
Categoría:Cintas interpretadas por Cameron Mitchell
Categoría:Cintas interpretadas por David Wayne
Categoría:Cintas interpretadas por Gene Evans
Categoría:Cintas interpretadas por Henry Kulky
Categoría:Cintas interpretadas por Richard Loo
Categoría:Cintas interpretadas por Richard Widmark
Categoría:Cintas interpretadas por Stephen Bekassy
Categoría:Cintas interpretadas por Victor Francen
Categoría:Cintas interpretadas por Wong Artarne
Categoría:Cintas producidas por Raymond A. Klune
Categoría:Cintas rodadas en Orly
Categoría:Cintas rodadas en París
Categoría:Cintas sobre a Guerra Fría